CELEX: 32009R1088
Language: lv
Date: 2009-11-12 00:00:00
Title: Komisijas Regula (EK) Nr. 1088/2009 ( 2009. gada 12. novembris) par atļauju jaunā veidā izmantot enzīmu preparātu 6-fitāze, ko iegūst no Aspergillus oryzae (DSM 17594), lai lietotu to kā barības piedevu atšķirtiem sivēniem, nobarojamām cūkām, gaļas mājputniem un dējējputniem (atļaujas turētājs DSM Nutritional Products Ltd ., ko pārstāv DSM Nutritional Products Sp. Z.o.o.) (Dokuments attiecas uz EEZ)

13.11.2009   
            
            
               LV
            
            
               Eiropas Savienības Oficiālais Vēstnesis
            
            
               L 297/6
            
         
      KOMISIJAS REGULA (EK) Nr. 1088/2009
   (2009. gada 12. novembris)
   par atļauju jaunā veidā izmantot enzīmu preparātu 6-fitāze, ko iegūst no Aspergillus oryzae (DSM 17594), lai lietotu to kā barības piedevu atšķirtiem sivēniem, nobarojamām cūkām, gaļas mājputniem un dējējputniem (atļaujas turētājs DSM Nutritional Products Ltd., ko pārstāv DSM Nutritional Products Sp. Z.o.o.)
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
   tā kā:
   
               (1)
            
            
               Regula (EK) Nr. 1831/2003 paredz, ka dzīvnieku barības piedevu izmantošanai jāsaņem atļauja, kā arī nosaka pamatojumu un kārtību šādas atļaujas piešķiršanai.
            
         
               (2)
            
            
               Saskaņā ar Regulas (EK) Nr. 1831/2003 7. pantu ir iesniegts pieteikums, lai saņemtu atļauju preparātam, kas minēts šīs regulas pielikumā. Pieteikumam pievienotas vajadzīgās ziņas un dokumenti saskaņā ar Regulas (EK) Nr. 1831/2003 7. panta 3. punkta prasībām.
            
         
               (3)
            
            
               Pieteikums attiecas uz atļauju jaunā veidā izmantot fermentu preparātu 6-fitāze, ko iegūst no Aspergillus oryzae (DSM 17594), lai to lietotu kā barības piedevu atšķirtiem sivēniem, nobarojamām cūkām, gaļas mājputniem un dējējputniem un klasificētu piedevu kategorijā “zootehniskās piedevas”.
            
         
               (4)
            
            
               Ar Komisijas Regulu (EK) Nr. 270/2009 (2) šo preparātu desmit gadus bija atļauts izmantot gaļas cāļiem.
            
         
               (5)
            
            
               Tika iesniegti jauni dati, atbalstot pieteikumu izmantot preparātu atšķirtiem sivēniem, nobarojamām cūkām, gaļas mājputniem un dējējputniem. Eiropas Pārtikas nekaitīguma iestāde (“Iestāde”) 2009. gada 14. maija atzinumā (3) secināja, ka no Aspergillus oryzae (DSM 17594) iegūtais 6-fitāzes preparāts kaitīgi neietekmē dzīvnieku veselību, cilvēku veselību vai vidi un ka šā preparāta lietošana var ievērojami uzlabot barībā esošā fosfora sagremojamību. Iestāde neuzskatīja, ka būtu vajadzīgas īpašas prasības veikt uzraudzību pēc preparāta laišanas tirgū. Iestāde arī pārbaudīja ziņojumu par barībā lietotās piedevas analīzes metodi, ko iesniegusi Kopienas references laboratorija, kas izveidota ar Regulu (EK) Nr. 1831/2003.
            
         
               (6)
            
            
               Minētā preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tādējādi preparātu jāļauj izmantot, kā norādīts šīs regulas pielikumā.
            
         
               (7)
            
            
               Līdz ar to, piešķirot jaunu atļauju saskaņā ar Regulu (EK) Nr. 1831/2003, ir jāatceļ Regula (EK) Nr. 270/2009.
            
         
               (8)
            
            
               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Pielikumā minēto preparātu, kas iekļauts piedevu kategorijā “zootehniskās piedevas” un funkcionālajā grupā “gremošanas veicinātāji”, ir atļauts lietot kā dzīvnieku barības piedevu saskaņā ar pielikumā izklāstītajiem nosacījumiem.
   2. pants
   Regulu (EK) Nr. 270/2009 atceļ.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2009. gada 12. novembrī
      
         
            Komisijas vārdā –
         
            Komisijas locekle
         
         Androulla VASSILIOU
         
      
   
   
      (1)  OV L 268, 18.10.2003., 29. lpp.
   
      (2)  OV L 91, 3.4.2009., 3. lpp.
   
      (3)  The EFSA Journal (2009) 1097, 1. lpp.
   
      PIELIKUMS
      
                  Piedevas identifikācijas numurs
               
               
                  Atļaujas turētāja nosaukums
               
               
                  Piedeva
               
               
                  Sastāvs, ķīmiskā formula, apraksts, analīzes metode
               
               
                  Dzīvnieku suga vai kategorija
               
               
                  Maksimālais vecums
               
               
                  Minimālais saturs
               
               
                  Maksimālais saturs
               
               
                  Citi noteikumi
               
               
                  Atļaujas derīguma termiņš
               
            
                  Kompleksās dzīvnieku barības ar mitruma saturu 12 % aktīvās vienības/kg
               
            
                  
                     Zootehnisko piedevu kategorija. Funkcionālā grupa – gremošanas veicinātāji
                  
               
            
                  4a6
               
               
                  
                     DSM Nutritional Products Ltd, ko pārstāv DSM Nutritional Products Sp. Z.o.o.
                  
               
               
                  6-fitāze
                  EC 3.1.3.26
               
               
                  
                               
                           
                           
                              Piedevas sastāvs
                              No Aspergillus oryzae (DSM 17594) iegūts 6-fitāzes preparāts ar šādu minimālo aktivitāti:
                              
                                           
                                       
                                       
                                          cietā veidā 10 000 FYT (1)/g
                                       
                                    
                                           
                                       
                                       
                                          šķidrā veidā 20 000 FYT/g
                                       
                                    
                        
                               
                           
                           
                              Aktīvās vielas raksturojums
                              No Aspergillus oryzae iegūta 6-fitāze
                              (DSM 17594)
                           
                        
                               
                           
                           
                              Analīzes metode (2)
                              
                              Kolorimetriska metode, kuras pamatā ir vanadomolibdāta reakcija ar neorganisko fosfātu, ko 37 °C temperatūrā pie pH 5,5 iegūst 6-fitāzes reakcijā ar fitātu, kura sastāvā ir substrāts (nātrija fitāts), izsakot skaitļos attiecībā pret neorganiskā fosfāta standarta līkni.
                           
                        
               
                  Atšķirti sivēni
               
               
                  —
               
               
                  1 500 FYT
               
               
                   
               
               
                  
                              1.
                           
                           
                              Piedevas un premiksa lietošanas noteikumos norāda glabāšanas temperatūru, glabāšanas laiku un stabilitāti pēc granulēšanas.
                           
                        
                              2.
                           
                           
                              Paredzēts lietot atšķirtiem sivēniem, kuru svars nepārsniedz 35 kg.
                           
                        
                              3.
                           
                           
                              Ieteicamā deva uz 1 kg kompleksās barības:
                              
                                          —
                                       
                                       
                                          gaļas mājputni: 1 500–3 000 FYT,
                                       
                                    
                                          —
                                       
                                       
                                          dējējputni: 600–1 500 FYT,
                                       
                                    
                                          —
                                       
                                       
                                          atšķirti sivēni un nobarojamās cūkas 1 500–3 000 FYT
                                       
                                    
                        
                              4.
                           
                           
                              Izmantošanai barības maisījumos, kas satur vairāk par 0,23 % fosfora fitīna savienojumu veidā.
                           
                        
                              5.
                           
                           
                              Drošības apsvērumi: apstrādes laikā jāizmanto elpceļu aizsarglīdzekļi, aizsargbrilles un cimdi.
                           
                        
               
                  2019. gada 1. decembris
               
            
                  Nobarojamās cūkas
               
               
                  1 500 FYT
               
               
                   
               
            
                  Gaļas mājputni
               
               
                  1 500 FYT
               
               
                   
               
            
                  Dējējputni
               
               
                  600 FYT
               
               
                   
               
            
         (1)  1 FYT ir fermenta daudzums, kas minūtē no fitāta atbrīvo 1 mikromolu neorganiska fosfāta, ja reakcijas nosacījumi ir šādi: 5,0 mM fitāta koncentrāts, pH ir 5,5 un temperatūra 37 °C 30 inkubācijas minūtēs.
      
         (2)  Sīkāka informācija par analīzes metodēm ir pieejama Kopienas references laboratorijas tīmekļa vietnē: www.irmm.jrc.be/crl-feed-additives